Κυβέρνηση Γιώργου Βασιλείου 1988

Η Κυβέρνηση Γιώργου Βασιλείου  (28 Φεβρουαρίου 1988 - 28 Φεβρουαρίου 1993) ήταν η 7η κυβέρνηση της Κύπρου.

Ιστορικό 
Η Κυβέρνηση Γιώργου Βασιλείου προέκυψε μετά από τις προεδρικές εκλογές του 1988, στις οποίες ο Γιώργος Βασιλείου εξελέγη Πρόεδρος της Κυπριακής Δημοκρατίας με ποσοστό 51,63%, διαδεχόμενη την Κυβέρνηση Σπύρου Κυπριανού. Ο Γιώργος Βασιλείου διεκδίκησε το αξίωμα του προέδρου ως ανεξάρτητος. Στον Α΄ γύρο των εκλογών είχε τη στήριξη του ΑΚΕΛ, ενώ στον Β΄ γύρο είχε και τη στήριξη της ΕΔΕΚ. Ωστόσο, κανένα από τα δύο κόμματα δεν συμμετείχε στη διακυβέρνηση.

Η σύνθεσή της κυβέρνησης ανακοινώθηκε στις 28 Φεβρουαρίου 1988 και περιλάμβανε έντεκα υπουργούς. Επίσης, διορίστηκε κυβερνητικός εκπρόσωπος. Στη θέση του Υφυπουργού Παρά τω Προέδρω δεν έγινε νέος διορισμός αλλά συνέχισε το ίδιο άτομο.

Η τελετή εγκατάσταση του Γιώργου Βασιλείου και η διαβεβαίωση του έγιναν στις 28 Φεβρουαρίου 1988 σε έκτακτη συνεδρία της Βουλής των Αντιπροσώπων. Την ίδια μέρα οι υπουργοί έδωσαν τη νενομισμένη διαβεβαίωση.

Σύνθεση

Χρονοδιάγραμμα σύνθεσης

Αρχική σύνθεση
Ο πίνακας που ακολουθεί παρουσιάζει την αρχική σύνθεση της κυβέρνησης:

Μετέπειτα αλλαγές 
Στις 3 Μαΐου 1990 ο Γιώργος Βασιλείου προέβη σε μερικό ανασχηματισμό της κυβέρνησης:

 στη θέση του Υπουργού Παιδείας διορίστηκε ο Χριστόφορος Χριστοφίδης
 στη θέση του Υπουργού Συγκοινωνιών και έργων διορίστηκε ο Παύλος Σαββίδης
 στη θέση του Υπουργού Εργασίας και Κοινωνικών Ασφαλίσεων διορίστηκε ο Ιάκωβος Αριστείδου
 στη θέση του Υπουργού Δικαιοσύνης διορίστηκε ο Νίκος Παπαϊωάννου.

Στις 22 Νοεμβρίου 1991 ο Υπουργός Συγκοινωνιών και Έργων παραιτήθηκε. Στις 25 Νοεμβρίου 1991 διορίστηκε στη θέση του ο Ρένος Σταυράκης.

Την 1η Δεκεμβρίου 1992 ο Κυβερνητικός Εκπρόσωπος παραιτήθηκε. Στη θέση του διορίστηκε ο Ανδρέας Μαυρομμάτης.

Στις 17 Ιανουαρίου 1993 ο Υπουργός Εμπορίου και Βιομηχανίας παραιτήθηκε. Δεν διορίστηκε νέος υπουργός και καθήκοντα αναπληρωτή Υπουργού Εμπορίου και Βιομηχανίας ανέλαβε ο Γιώργος Συρίμης, επιπρόσθετα από τα καθήκοντα του ως Υπουργός Οικονομικών.

Σημαντικά επιτεύγματα 
Η κυβέρνηση Γιώργου Βασιλείου έδωσε βαρύτητα στην άνοδο της οικονομίας της Κύπρου, στην ενίσχυση της αμυντικής θωράκισης, στη βελτίωση των παροχών (κυρίως σε θέματα υγείας( και στην αντιμετώπιση πολλών άλλων εσωτερικών προβλημάτων.

Σημαντικά επιτεύγματα της Κυβέρνησης Γιώργου Βασιλείου ήταν:

 η υιοθέτηση μιας καινοτόμου φορολογικής μεταρρύθμισης η οποία έβαλε της βάσεις για μια υγιή ανάπτυξη των δημόσιων οικονομικών και της οικονομίας γενικά
 η εισαγωγή μέτρων για την προστασία του περιβάλλοντος και για την ορθολογιστική ανάπτυξη του τουρισμού
 η Μεταρρύθμιση των Διπλωματικών Υπηρεσιών

 η ίδρυση και λειτουργία του Πανεπιστημίου Κύπρου το 1992, το οποίο ήταν το πρώτο πανεπιστήμιο της χώρας
 η ίδρυση και λειτουργία της Ακαδημίας Δημόσιας Διοίκησης για την αποτελεσματικότερη λειτουργία και εκμοντερνισμό της δημόσιας υπηρεσίας
 η ίδρυση της Αστυνομικής Ακαδημίας.

Στο κυπριακό πρόβλημα κατεβλήθησαν πολλές προσπάθειες εξεύρεσης δίκαιης λύσης με βάση την ομοσπονδία. Ο Γιώργος Βασιλείου είχε πολλές συναντήσεις με τον γενικό γραμματέα του ΟΗΕ και με άλλους αξιωματούχους του διεθνούς οργανισμού, πήρε μέρος σε πολλές απ΄ ευθείας διαπραγματεύσεις με τον ηγέτη των Τουρκοκυπρίων Ραούφ Ντενκτάς υπό την αιγίδα του ΟΗΕ, συνεργαζόταν στενά με την ελληνική κυβέρνηση και είχε επαφές και με άλλες κυβερνήσεις. Ήταν υποστηρικτής της δέσμης ιδεών Γκάλι, ωστόσο η μη επανεκλογή του δεν του έδωσε το δικαίωμα διαπραγμάτευσης τους.

Παραπομπές

Βιβλιογραφία 

Βασιλείου